CELEX: 62010CA0280
Language: hu
Date: 2012-03-01 00:00:00
Title: C-280/10. sz. ügy: A Bíróság (első tanács) 2012. március 1-i ítélete (a Naczelny Sąd Administracyjny (Lengyelország) előzetes döntéshozatal iránti kérelme) — Kopalnia Odkrywkowa Polski Trawertyn P. Granatowicz, M. Wąsiewicz spółka jawna kontra Dyrektor Izby Skarbowej w Poznaniu (HÉA — 2006/112/EK irányelv — 9., 168., 169. és 178. cikk — A tervezett gazdasági tevékenység lehetővé tétele érdekében végzett ügyletek során előzetesen megfizetett adó levonása — Földterület megvásárlása valamely társaság tagjai által — A levonást kérelmező társaság bejegyzését megelőzően kiállított számlák)

21.4.2012   
            
            
               HU
            
            
               Az Európai Unió Hivatalos Lapja
            
            
               C 118/2
            
         A Bíróság (első tanács) 2012. március 1-i ítélete (a Naczelny Sąd Administracyjny (Lengyelország) előzetes döntéshozatal iránti kérelme) — Kopalnia Odkrywkowa Polski Trawertyn P. Granatowicz, M. Wąsiewicz spółka jawna kontra Dyrektor Izby Skarbowej w Poznaniu
   (C-280/10. sz. ügy) (1)
   
   (HÉA - 2006/112/EK irányelv - 9., 168., 169. és 178. cikk - A tervezett gazdasági tevékenység lehetővé tétele érdekében végzett ügyletek során előzetesen megfizetett adó levonása - Földterület megvásárlása valamely társaság tagjai által - A levonást kérelmező társaság bejegyzését megelőzően kiállított számlák)
   2012/C 118/02
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Kopalnia Odkrywkowa Polski Trawertyn P. Granatowicz, M. Wąsiewicz, spółka jawna
   
      Alperes: Dyrektor Izby Skarbowej w Poznaniu
   
      Tárgy
   
   Előzetes döntéshozatal iránti kérelem — Naczelny Sąd Administracyjny — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 9., 168. és 169. cikkének értelmezése — A tervezett gazdasági tevékenység lehetővé tétele érdekében végzett ügyletek során, de a társaság bejegyzését megelőzően előzetesen megfizetett adó levonása — A későbbi tagok általi ingatlanvásárlás
   
      Rendelkező rész
   
   
               1.
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 9., 168. és 169. cikkét úgy kell értelmezni, hogy azokkal ellentétes az olyan nemzeti szabályozás, amely nem teszi lehetővé sem a társaság tagjai, sem pedig a társaság számára azt, hogy az e tagok által a szóban forgó társaság bejegyzését és HÉA-alanyként történő nyilvántartásba vételét megelőzően a társaság érdekében és gazdasági tevékenysége céljából viselt beruházási költségek után fizetett HÉA levonásának jogát érvényesítsék.
            
         
               2.
            
            
               A 2006/112 irányelv 168. cikkét és 178. cikkének a) pontját úgy kell-e értelmezni, hogy azokkal ellentétes az olyan nemzeti szabályozás, amelynek értelmében az alapügyben szereplőkhöz hasonló körülmények között az előzetesen felszámított HÉÁ-t a társaság azon tény okán nem vonhatja le, hogy az e társaság bejegyzését és HÉA-alanyként történő nyilvántartásba vételét megelőzően kibocsátott számlát ugyanezen társaság tagjainak nevére állították ki.
            
         
      (1)  HL C 234., 2010.8.28.